CELEX: 62005CJ0424
Language: lt
Date: 2007-06-21 00:00:00
Title: 2007 m. birželio 21 d. Teisingumo Teismo (trečioji kolegija) sprendimas. # Europos Bendrijų Komisija prieš Sonja Hosman-Chevalier. # Apeliacinis skundas - Atlyginimas - Ekspatriacijos išmoka - Pareigūnų tarnybos nuostatų VII priedo 4 straipsnio 1 dalies a punkte numatyta sąlyga - "Darbo kitai valstybei" sąvoka. # Byla C-424/05 P.

TEISINGUMO TEISMO (trečioji kolegija) SPRENDIMAS 
      2007 m. birželio 21 d.
      Byla C‑424/05 P
      Europos Bendrijų Komisija 
      prieš
      Sonja Hosman‑Chevalier
      „Apeliacinis skundas – Darbo užmokestis – Ekspatriacijos išmoka – Pareigūnų tarnybos nuostatų VII priedo 4 straipsnio 1 dalies a punkte numatyta sąlyga – „Darbo kitai valstybei“ sąvoka“
      Dalykas: Apeliacinis skundas dėl 2005 m. rugsėjo 13 d. Europos Bendrijų Pirmosios instancijos teismo sprendimo Hosman‑Chevalier prieš Komisiją (T‑72/04, Rink. p. II‑3265), kuriuo siekiama panaikinti šį sprendimą.
      
      Sprendimas: Atmesti apeliacinį skundą.
      
      Santrauka
      Pareigūnai – Atlyginimas – Ekspatriacijos išmoka – Mokėjimo sąlygos 
      (Pareigūnų tarnybos nuostatų VII priedo 4 straipsnio 1 dalies a punktas)
      Valstybės sąvoka pagal Pareigūnų tarnybos nuostatų VII priedo 4 straipsnio 1 dalies a punkto antros įtraukos antrąjį sakinį
         būtinai apima vienos valstybės narės nuolatinę atstovybę Europos Sąjungoje. Todėl tokios nuolatinės atstovybės personalas,
         įskaitant jos administracinį ir techninį personalą dėl jo priklausymo šios atstovybės struktūrai, turi būti laikomas dirbančiu
         atitinkamos valstybės narės tarnyboje ir dėl to atsidūrusiu „ekspatriacijos“ padėtyje pagal šią nuostatą, neatsižvelgiant
         į konkrečių ir specifinių šioje institucijoje vykdomų funkcijų pobūdį, nes ekspatriacijos išmokos mokėjimas nepriklauso nuo
         suinteresuotojo asmens ir šios valstybės tiesioginio teisinio ryšio. Vis dėlto toks aiškinimas atitinka autonomiškumą, kurį
         valstybės narės privalo turėti dėl savo nuolatinių atstovybių vidaus struktūros. Iš tikrųjų kiekviena valstybė narė turi nustatyti,
         kokie organai priklausys jos nuolatinei atstovybei, taip pat, kokius viešuosius interesus turi skatinti įvairūs šios atstovybės
         skyriai santykiuose su Bendrijos institucijomis.